Diari Oficial de la Generalitat Valenciana


Sumari del DOGV 5317, del 03-08-2006 (2006/8236)

Supressió i modificació de fitxers de dades de caràcter personal.
-----------------------------------------------------------------

### Dades del document

Número de DOGV
:   5317

Data del DOGV
:   03-08-2006

Secció del DOGV
:   I. DISPOSICIONS GENERALS

Número del document
:   2006/8236


Organisme emissor
:   Col·legi Oficial d'Agents de la Propietat Inmobiliaria de València

Tipus de document
:   Anunci

Supressió i modificació de fitxers de dades de caràcter personal. [2006/F8236]  
Vicente Tortajada i Camarasa, com a secretari del Col·legi Oficial d'Agents de la Propietat Immobiliària de València, amb domicili al carrer de Sant Vicent, 60-1r, 46301 València, certifica que en la Junta de Govern d'este col·legi professional, celebrada el dia 13 de juny del 2006, es va adoptar l'acord següent:  
Edicte del Col·legi d'Agents de la Propietat Immobiliària de València sobre la supressió de fitxers de dades de caràcter personal  
El Col·legi d'Agents de la Propietat Immobiliària de València va aprovar en el seu dia, mitjançant un acord de data 7 de març del 2005, una disposició en què s'aprovaven determinats fitxers de titularitat pública del Col·legi d'Agents de la Propietat Immobiliària de València. El dit acord es va publicar en el Butlletí Oficial de la Província de València número 4.981, del 8 d'abril del 2005, i posteriorment va ser notificat al RGPD.  
Havent-se rebut de l'Agència Espanyola de Protecció de Dades (AEPD) una notificació en relació amb el fitxer «Responsabilitat civil professional», en què comunica que no es tracta d'un fitxer de titularitat pública, perquè no pareix que este forme part de l'exercici d'una potestat pública, s'aprova per mitjà de la present la supressió del fitxer «Responsabilitat civil professional» com de titularitat pública.  
D'altra banda, i seguint el criteri de l'AEPD respecte del fitxer «Col·legiats», empleat pels col·legis professionals, sorgix la necessitat distingir d'un fitxer de naturalesa pública que implique l'exercici de potestats juridicopúbliques d'un fitxer de naturalesa privada que no implique este tipus de potestats públiques.  
En conseqüència s'aprova a través del present acord la modificació del fitxer «Col·legiats», amb la declaració d'una estructura que atén al compliment de finalitats juridicopúbliques atribuïdes als col·legis professionals.  
Per tot això, i en compliment del mandat legal esmentat, la Junta de Govern del Col·legi d'Agents de la Propietat Immobiliària de València, mitjançant un acord en data 13 de juny del 2006, resol:  
Primer  
Aprovar la supressió del fitxer «Responsabilitat civil professional», creat mitjançant un acord de data 7 de març del 2005, i publicat en el Butlletí Oficial de la Província de València número 4.981, amb data 8 d'abril del 2005.  
Segon  
Aprovar la modificació del fitxer «Col·legiats», creat mitjançant un acord de data de 7 de març del 2005, i publicat en el Butlletí Oficial de la Província de València número 4.981, amb data 8 d'abril del 2005. La modificació del fitxer s'indica en l'annex I.  
Tercer  
Ordenar l'oportú per a la publicació del corresponent edicte de supressió i modificació de fitxers en el Diari Oficial de la Generalitat Valenciana.  
Quart  
Sol·licitar de l'Agència Espanyola de Protecció de Dades, una vegada efectuada la publicació a què es referix l'apartat anterior, que procedisca a la inclusió dels fitxers en el Registre General de Protecció de Dades.  
El que es fa públic als efectes oportuns.  
València, 14 de juny de 2006.. El secretari: Vicente Tortajada i Camarasa.  
ANNEX I  
Nom del fitxer: fitxer de col·legiats   
A) Descripció del fitxer:  
Conté les dades dels col·legiats necessaris per a la gestió col·legial, en compliment de les finalitats i funcions públiques atribuïdes als col·legis professionals.  
B) Estructura bàsica del fitxer i descripció dels tipus de dades que s'hi inclouen.  
Dades identificatives:  
. Núm. col·legiat  
. Nom   
. Cognoms   
. Adreça postal i electrònica del despatx i particular, previ consentiment.  
. Telèfon, fax, web.  
. DNI  
Dades de característiques personals:  
. Data i lloc de naixement  
. Edat  
Dades acadèmiques i professionals:  
. Data d'alta   
. Data de baixa  
. Número de col·legiat.  
. Data col·legiació  
. Data titulació  
. Universitat  
. Acreditació  
. Àrees d'interés, especialitats  
. Registres   
. Dades del despatx  
. Dades del torn: data, núm., torn Reg. Mercantil, torn Hisenda, codis del torn,   
. Llistats i notificacions  
. Expedients: data, activitat, descripció  
Altres dades:  
. Dades bancàries   
. Fiança  
. Assegurança responsabilitat civil: data, període pagament  
. Borsa de treball  
. Expedient de morositat: data, estant, núm. orde, descripció  
C) Finalitat i usos previstos:   
. Registre de col·legiats, acreditats i inscrits.  
. Control de títols, d'exercici professional i especialització.  
. Acreditació de l'habilitació professional dels col·legiats, dels acreditats i dels inscrits.  
. Control d'incompatibilitats professionals.  
. Registre de càrrecs corporatius.  
. Gestió de quotes col·legials.  
. Llista de pèrits judicials i extrajudicials.  
. Emissió de certificacions i acreditacions relacionades amb l'exercici de potestats juridicopúbliques.  
. Enviament de comunicacions, en l'àmbit nacional i internacional, vinculades amb l'exercici de potestats de dret públic.  
. Servicis d'interés públic.  
. Fins científics històrics i estadístics.  
. Mediació i arbitratge.  
. L'exercici de qualsevol altra potestat estatutària de dret públic.  
D) Persones o col·lectius sobre els quals es pretenga obtindre les dades o resulten obligats a subministrar-ho:   
Professionals i, si és el cas, els seus hereus o beneficiaris, només en el cas que hi haja obligació legal de contractar una assegurança de responsabilitat civil.  
E) Mesures de seguretat: nivell mitjà.  
F) Procediment de recollida de les dades:   
Del propi interessat o el seu representant legal, per mitjà de fitxes d'adscripció, declaracions documentals o telemàtiques i atenció personal als col·legiats.  
G) Cessions de dades i transferències internacionals:  
. Consell General   
. Consell Valencià de Col·legis   
. Consells i col·legis d'altres professions, quan així siga necessari en virtut de normes específiques.  
. Tribunals   
. Administracions general de l'estat, de les comunitats autònomes, local i institucions de caràcter públic competents.  
. Servicis públics responsables de la producció d'estadístiques oficials.  
. Assegurances de responsabilitat professional i entitats de previsió social.  
. Qualsevol altra que resulte de la normativa vigent, amb rang de llei.  
No estan previstes transferències internacionals de dades  
H) Responsable del fitxer:   
Col·legi Oficial d'Agents de la Propietat Immobiliàries situat al carrer de Sant Vicent, núm. 60, 1r,1r, CP: 46511 València  
I) Servici o unitats davant el qual es poden exercitar els drets  
Secretaria del Col·legi d'Agents de la Propietat Immobiliària de València.